Diari Oficial de la Generalitat Valenciana


Sumari del DOGV 2011, del 27-04-1993 (1993/827757)

RESOLUCIÓ de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la correcció d'error material de les normes subsidiàries de planejament del municipi de Bañeres, relativa a l'alineació del vial que uneix la C-3313 amb l'antic edifici de la paperera i l'antiga estació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2011

Data del DOGV
:   27-04-1993

Secció del DOGV
:   ALTRES DISPOSICIONS

Número del document
:   1993/827757


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme, per la qual fa pública l'aprovació definitiva de la correcció d'error material de les normes subsidiàries de planejament del municipi de Bañeres, relativa a l'alineació del vial que uneix la C-3313 amb l'antic edifici de la paperera i l'antiga estació.  
La Comissió Territorial d'Urbanisme, en la sessió del 19 de febrer de 1993, a la vista de l'expedient de referència i basant-se en aquests:  
Antecedents de fet  
Primer  
L'ajuntament, en la sessió plenària de 3 d'agost de 1992, va acordar aprovar la present correcció d'error material i trametre l?expedient a la Comissió Territorial d'Urbanisme per a la seua ratificació.  
Segon  
La documentació, la integren una memòria justificativa i uns plànols d'ordenació.  
Tercer  
La finalitat del present expedient és la correcció d'un error detectat en el plànol D.1, d'alineacions i rasants, en el vial que des de la carretera C-3313 es dirigeix a l'antic edifici de la paperera i a l'antiga estació.  
Hi ha una contradicció entre el traçat d'aquest vial en el plànol esmentat, a escala 1/2000, i el que es dibuixa en el plànol d'usos globals, a escala 1/5000, en el qual s'observa clarament una voluntat que el traçat discórrega sobre el camí preexistent, amb la consegüent ampliació fins a assolir l'altura de 16 metres. Atès, que el plànol més correcte és el de menor escala (major divisor) es fa necessària la tramitació d'una correcció d'errors.  
Consideracions tècnico- jurídiques  
Primera  
La correcció es considera admissible, ja que entra dins del supòsit de l'article 111 de la llei de Procediment Administratiu que diu textualment:  
«En qualsevol moment podrà l'administració rectificar els errors materials o de fet i els aritmètics».  
Segona  
La Comissió Territorial d'Urbanisme és competent per a l'adopció del present acord basant-se en l'article 111 de la Llei de Procediment Administratiu i en virtut de la competència atribuïda per l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny (BOE núm. 156 de 30 de juny), i per l'article 15. 10 del Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Procediment Administratiu i la resta de disposicions aplicables va acordar: aprovar definitivament la correcció d'error material de les normes subsidiàries de planejament del municipi de Bañeres relativa a l'alineació del vial que uneix la C-3313 amb l'antic edifici de la paperera i l'antiga estació.  
Cosa que fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.